Rino Serra/Le fior dël mal/107


CVII. Ël vin dël solitàri 
Lë sguard singolar ëd na dòna galanta 
Ch'a sghìa 'nvers noi coma 'n bel ragg bianchegiant 
Che la lun-a ondegianta a manda al lagh tramblant, 
Cand chila a veul bagné soa blëssa indolenta; 

L'ùltim sachèt dë scu 'nt ij dij d'un giugador; 
Un basin libertin dla màira Adelin-a; 
Ël son ëd na musica snervanta e fin-a, 
Istessa al crij lontan ëd l'uman dolor, 

Tut sòn a val pa, o botelia përfonda, 
Ij balsam penetrant che toa pansa feconda 
A guèrna al cheur alterà dël poeta pio; 

Ti 't jë verse, speransa, gioventù e vita, 
-E l'orgheuj, col tesòr che lë strasson pa a chita 
E che an rend trionfant ëdcò istess a Dio! 

Rino Serra
Leteratura piemontèisa
Baudelaire